gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl fr gl gl gl gl gl gl gl gl gl gl gl gl gl gl de en sv fr de de gl gl gl gl gl gl ca gl gl gl gl gl gl gl es gl gl gl gl gl gl es gl gl gl gl gl pt gl pt en ca gl gl pt
Vieiros: Galiza Hoxe - Aumenta o número de refuxiados no mundo por primeira vez en cinco anos
Xoves, quinta feira, 29 de setembro de 2022
Segundo o organismo da ONU, a principal causa do incremento é a guerra de Iraq. Colombia é o país con máis desprazados internos.
O número mundial de refuxiados supera os 14 millóns
O número de refuxiados no mundo aumentou por primeira vez en cinco anos e xa supera os dez millóns, segundo alertou o Alto Comisionado das Nacións Unidas para os Refuxiados (ACNUR) con motivo do Día Mundial do Refuxiado, esta cuarta feira.
Ademais, o número de desprazados internos atendidos polo ACNUR en 2006 duplicouse con respecto ao ano anterior, cun total de 13 millóns de persoas. Centenares de miles foron desprazadas o ano pasado dentro do seu país, sobre todo en Colombia, Iraq, Líbano, Sri Lanka, Timor e Sudán. Colombia figura no primeiro lugar neste apartado, con preto de tres millóns de persoas obrigadas a deixaren os seus fogares por mor dos conflitos armados.
O número de refuxiados chegou en 2006 ao seu nivel máis elevado dende 2002, e medrou un 14% con respecto a 2005, é dicir máis outros 1,2 millóns de refuxiados. Unha situación debida en gran parte á presenza, fóra do seu país, de 1,5 millón de iraquís que atoparon refuxio principalmente en Siria e Xordania, observa ACNUR no seu informe, titulado Tendencias mundiais en 2006.
Os afgáns, o maior grupo de refuxiados
Segundo este estudo, os afgáns constitúen o grupo máis importante de refuxiados no mundo, con 2,1 millóns residentes en 71 países diferentes. En segundo lugar están os iraquís (1,5 millóns), seguidos polos sudaneses (686.000), os somalís (460.000) e os oriúndos da República Democrática do Congo e de Burundi (400.000, cada un).
Ademais, tendo en conta os 4,3 millóns de refuxiados palestinos, que dependen da Oficina de Socorro e Obras da ONU para refuxiados de Palestina e Oriente Próximo (UNRWA, nas súas siglas en inglés), o número total de refuxiados supera os 14 millóns de persoas no mundo.
Paquistán é o país que máis refuxiados acolle (2,1 millóns), seguido por Irán. Estes dous estados reciben o 20% do total de refuxiados no mundo, observa ACNUR. Os EUA figuran en terceiro lugar, seguidos por Siria e Xordania, países que aparecen por primeira vez entre os que acollen refuxiados. Preto de medio millón de iraquís atoparon asilo nestes dous países dende a invasión estadounidense, en 2003.
Refuxiados: Tendencias Mundiais 2006 (en inglés; .pdf 1,00MB)
Un mundo de conflitos esquecidos
As dez crises humanitarias máis esquecidas
Un de cada seis iraquís deixou o fogar
A ONU pídelle á Unión Europea que respecte os dereitos dos refuxiados
O Alto Comisionado das Nacións Unidas para os Refuxiados felicita a Venezuela
Guterres é o novo Alto Comisario da ONU para os Refuxiados
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Países de orixe dos refuxiados
Países con maior número de refuxiados internos
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto